चौधरी दिलीप सिंह चतुर्वेदी
चौधरी 1956 में इंडोनेशिया के बांडुंग में आयोजित ऐतिहासिक एफ्रो-एशियाई छात्र सम्मेलन में भारतीय राष्ट्रीय छात्र संघ के प्रतिनिधिमंडल के सदस्य थे। प्रधानमंत्री जवाहरलाल नेहरू के नेतृत्व में प्रतिनिधिमंडल में उनके सहयोगी प्राण नाथ सभरवाल (अध्यक्ष, दिल्ली विश्वविद्यालय), चंद्र भाल त्रिपाठी (अध्यक्ष, जी.आइ.सी. लखनऊ), समरेंद्र कुंडू और राजेंद्र नाथ मदान थे।
सुचेता कृपलानी
सन १९३६ में अठाइस साल की उम्र में उन्होंने भारतीय राष्ट्रीय कांग्रेस के मुख्य नेता जेबी कृपलानी से विवाह किया। सुचेता के इस कदम का उनके घर वालों के साथ महात्मा गांधी ने भी विरोध किया था। जेबी कृपलानी सिन्धी थे और उम्र में सुचेता कृपलानी से बीस साल बड़े थे। इसके अलावा गाँधीजी को डर था कि इस विवाह के कारण आचार्य जो उनके “दाहिने हाथ” थे, कहीं स्वतंत्रता संग्राम से पीछे न हट जाँय। आचार्य कृपलानी का साथ पाकर सुचेता पूरी तरह से राजनीति में कूद पड़ीं। 1940 में उन्होंने भारतीय राष्ट्रीय काँग्रेस की महिला शाखा – ‘अखिल भारतीय महिला काँग्रेस’ की स्थापना की। 1942 में भारत छोड़ो आंदोलन में सक्रिय होने के कारण उन्हें एक साल के लिए जेल जाना पड़ा। १९४६ में वह संविधान सभा की सदस्य चुनी गई। 1949 में उन्हें संयुक्त राष्ट्र महासभा में एक प्रतिनिधि के रूप में चुना गया था।